google/wiki40b huggingface dataset:
Seiling under Asialekene 1970

Seiling under Asialekene 1970. Seiling var en av flere sporter under de sjette Asialekene som ble arrangert i Bangkok i Thailand. Det var første gangen som seiling var med på programmet i Asialekene. Det ble konkurrert i fem ulike klasser. Regattaene ble avviklet i perioden 11. til 16. desember 1970 i Pattaya. Japan ble beste nasjon med tre gullmedaljer foran Thailand og Burma med en hver.
Akhrik Tsvejba

Landslaget

Akhrik Tsveiba spilte 34 landskamper for Sovjetunionens herrelandslag, Ukrainas herrelandslag og Russlands herrelandslag. Han ble tatt ut i Russlands tropp til VM i fotball 1990 og EM i fotball 1992.
Scotinotylus alpigena

Utbredelse

I Norge er den funnet i Finnmark. Den er utbredt i Palearktis.

Utseende

Scotinotylus alpigena er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er lyst skitten gul, bredt oval, litt flat og  forholdsvis liten. Bakkroppen ermørkere, hos hunnen er den stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er lyse.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hertug av Normandie

Hertug av Normadie var en tittel båret av herskeren av det de facto uavhengige hertugdømmet Normandie.
Før Rikard den gode i 996 formelt tok tittelen hertug, bar herskerne av Normandie tittelen «normannernes jarl» eller princeps Nortmannorum.
Normandie ble i 911 gitt til vikinghøvdingen Rollo av den franske kong Karl III. Selv om Normandie formelt var underlagt den franske kongen regjerte hertugen praktisk talt som en uavhengig monark.
I 1204 ble hertugdømmet vunnet av den franske kong Filip II, men de engelske kongene fortsatte å kreve tittelen frem til Paris-traktaten av 1259 hvor Henrik III ble tvunget til å frasi seg tittelen. De franske kongene ga alltid tittelen pair av Frankrike til hertugene, trolig for å markere at landet på den siden av «la Manche» (Den engelske kanal) skulle ansees som fransk. På Kanaløyene er den britiske dronningen uformelt omtalt som «hertugen av Normandie», til tross for at hun er en kvinne. Kanaløyene er de siste gjenværende del av det tidligere hertugdømmet Normandie som har forblitt under styret til den britiske monarken.
Woonsocket

Woonsocket er en by i Providence County i Rhode Island i USA med cirka 43 224 innbyggere (2000).
Bembidion iricolor

Utbredelse

Bembidion iricolor finnes bare sørvest i Europa og Nord-Afrika. Den er ikke registrert fra Norge.

Utseende

Bembidion iricolor er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion iricolor tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Fylkesvei 7496

Fylkesvei 7496 går mellom Lauvåsen og Naurstad i Bodø kommune. Veien er 4,6 km lang.
Frem til 2019 hadde veien betegnelsen fylkesvei 583.
Dragekongen

Bhutans konge

Kongene i Bhutan har dragekonge som tittel. Bhutan heter lokalt Drukyul, der druk betyr drage og yul land. Herskeren kalles derfor Druk Gyalpo, der gyalpo altså er konge.
Øveraasens motorfabrikk & mek. verksted

Historie

Bedriften ble startet av brødrene Even (1877–1948) og Hans Johannes (1883–1939) Øveraasen, fra gården Øveråsen i Vardal, vest for Gjøvik . I 1901 utvandret de til Wisconsin i USA Der arbeidet de hos flere motorprodusenter og samlet erfaring på dette området. I 1907 returnerte de til Norge og i 1908 startet motorproduksjon på Gjøvik. I 1911 bygde de ny fabrikk, med eget jernstøperi. 
Bedriften produserte både råoljemotorer og forgassermotorer og både stasjonære motorer og båtmotorer ble laget. Motorene, som hadde fordampingskjøling, . ble solgt under merkenavnet «Trygg». Bedriften utviklet også Simplex-forgasseren. Motorproduksjonen vedvarte til 1958. 
Bedriften utviklet også sagbrukmaskiner og barkemaskiner, men snøploger og Snøfresere ble etter hvert hovedproduktet. og Øveraasen snøfresere finnes i dag på alle norske flyplasser.

Dumpere

I 1970 utviklet Øveraasen, i samarbeid med Statens vegvesen, en rammestyrt dumper. Veivesenet var interessert i at det ble større konkurranse og støttet Øveraasen . Øveraasen-dumperne var en direkte konkurrent til BM Volvo DR860, men hadde kraftigere motor. Den svenske ingeniøren Nils-Erik Pålson, som tidligere hadde vært tilsatt både hos BM Volvo og hos Nordverk, fikk ansvaret for konstruksjonen av dumperen . Maskinen, som ble kalt D15, hadde en totalvekt på 20 tonn og en nyttelast på 13.5 tonn. Motoren var en Scania DS 8, med en effekt på 150 kW (200 h/k) og kraftoverføringen hadde momentomformer og en firetrinns girkasse. 
Vegvesnet tok til med prøvekjøringen tidlig i 1972. Det ble så bygd enda syv prototyper, som Vegvesnet testet ut i perioden 1972 til 1974. Basert på disse testene ble det innført ymse forbedringer. Etter å ha produsert tolv maskiner ble prisen på kunkurenten BM Volvo DR860 kraftig redusert, delvis på grunn av valutaendringer. Øveraasen kom da til at de ikke ville satse på serieproduksjon og solgte rettighetene til D15 til Moxy i Elnesvågen, som Birger Hatlebakk hadde startet. Moxy satte D15 i produksjon og markedsførte den som Viking D15. I en overgangsperiode ble rammene til D15 produserte av Øveraasen, men etter en tid tok Moxy over hele produksjonen. Det er dette produktet som ligger til grunn for dumperproduksjonen i Elnesvågen.
Magnus Brahe (1790-1844)

Bakgrunn

Han var sønn av Magnus Fredrik Brahe i dennes første ekteskap med hoffrøken friherrinnen Ulrika Catharina Koskull. Etter studier ved Uppsala universitet begynte hans yrkeskarriere som 19-årig kornett ved livregimentbrigadens husarkorps. Allerede året etter (1810) kunne han titulere seg kabinettskammarherre. Han fikk tidlig en nær forbindelse til kong Karl XIV Johan, som i den gamle høyadelen søkte støtte for seg og sin familie. Det drøyde ikke lenge, før Magnus Brahe var kongens nærmeste venn og han hjalp han i kontakten med politikere og undersåtter – Karl Johan talte dårlig svensk. I 1828 ble han utnevnt til generaladjutant for arméen og tilhørte dermed som kongens rådgiver de styrendes krets.
Ved riksdagen 1828-1830 ble hans innflytelse tydelig. Statsrådene fikk i stor utstrekning vike for kongens oppfatninger, uttrykt av talsmannen Brahe. Brahes store innflytelse gjorde seg gjeldende fremfor alt innen forsvaret, og når det gjaldt utnevnelser – ikke minst geistlige – veide hans ord tungt.
Han avanserte raskt og ble i 1831 En af rikets herrar. Samtidig ble opposisjonen tydeligere. De ledende liberale menn, inspirert av julirevolusjonen i Frankrike, snakket om «Braheväldet» eller «kamarillan», og det diktatoriske enestyret «allenastyrandet» (ofte kjent som «sängkammarregementet») ble kritisert blant annet av Lars Johan Hierta, Magnus Jacob Crusenstolpe og Anders Lindeberg. Karl XIV Johan svarte med å stoppe de politiske motstandernes kritikk gjennom indragningsmakten (pressesensur).
Brahe ble i 1837 innvalgt som medlem nummer 455 av Kungliga Vetenskapsakademien.
Spyglass Hill Golf Course

Spyglass Hill Golf Course er en golfbane i Pebble Beach i California. Den ble tegnet av Robert Trent Jones sr. og åpnet 11. mars 1966, etter seks år med planlegging og anleggsarbeider. Magasinet Golf Digest kåret banen til USAs femte beste i 2003–2004. Den har vært på rotasjon for AT&T Pebble Beach National Pro-Am, en turnering på PGA-touren.
Spyglass Hill er en par 72-bane på 6862 yards fra blå (mesterskaps-) tee. Alle de fem første hullene har utsikt over Stillehavet, mens de resterende 13 hullene snirkler seg igjennom Del Monte-skogen. Hullene har navn etter figurer i Treasure Island, en bok av Robert Louis Stevenson.
St. Andrä kraftverk

St. Andrä kullkraftverk er et kullkraftverk i St. Andrä i Østerrike. Det har en installert produksjonskapasitet på 325 MW, fordelt på 305 MW effekt av kull-enheten. Deler av anlegget er betydelig oppgradert.
Anlegget ble bygget ut i årene 1985–1990. Brenselkilden er steinkull og biomasse.
High Voltage (internasjonal)

Oversikt

Før utgivelsen av den internasjonale versjonen av High Voltage, hadde AC/DC allerede utgitt deres debutalbum under navnet High Voltage et år før. Dette albumet ble kun utgitt i Australia og hadde en anderledes sporliste enn den på den internasjonale utgivelsen, som bare inkluderte to sanger fra det originale albumet.Den internasjonale utgivelsen av High Voltage hadde også et annerledes albumcover enn den originale, et bilde av Angus Young som ble benyttet på den australske utgivelsen av singelen «It's a Long Way to the Top (If You Wanna Rock 'n' Roll)». En tredje versjon av coveret ble også brukt for den internasjonale originale utgivelsen i Europa.
De fleste utgaver av det internasjonale albumet har en versjon av «It's A Long Way To The Top» som er kortere enn versjonen på den originale australske utgaven. Full-lengde versjonen er på 5:15, mens den redigerte versjonen ender på 5:01. Vinylversjoner av det internasjonale albumet inneholder den redigerte versjonen. Den remastrede CD-versjonen utgitt på Atco Records fra 1994 hadde sangen i full lengde. Den remastrede CD-versjonen utgitt på Epic Records fra 2003 går tilbake til den redigerte versjonen igjen.
Zhuang (folk)

Zhuang (kinesisk: 壮族 eller 壯族, pinyin: Zhuàngzú) er navnet på et taifolk som for det meste er bosatt i Den autonome region Guangxi Zhuang sør i Folkerepublikken Kina. De er regnet med i Folkerepublikken Kina som en offentlig anerkjent nasjonal minoritet. Med over 16 millioner mennesker (folketellignen i 2000) er de det nest største folket i Kina etter hankineserne, og dermed landsets største minoritetsfolk. Deres språk kalles også  zhuang. Zhuangologi er det vitenskapelige studiet av zhuangesisk historie, språk og kultur.

Historie

Zhuangfolket er et av Sørkinas eldste folk. Forfedrene deres var grunnleggerne av riket Nanyue / Nam Việt (207–111 f.Kr.). Zhuangfolket var aktivt med på Taipingopprøret (1850–1864), på opprettelsen av sovjetområdene i Zuojiang og Yujiang (1927–1937) og på dannelsen av Det kinesiske kommunistpartis 7. og 8. Røde armé.

Språk

Språket zhuang ble opprinnelig skrevet med kinesisk skrift, men senere ble det latinske alfabetspråk tatt i bruk, med de tilpasninger som også gjelder for vietnamesisk språk (Vietnam og Guangxi er tilgrensende områder).

Religion

De fleste zhuang praktiserer en tradisjonell animistisk og forfedreorientert religion. Det finnes imidlertid også kristne, buddhister og muslimer blant dem i Guangxi.

Etymologiske anmerkninger

Navnet zhuang ble tidligere skrevet 獞.  Dette tegnet har til venstre radikaltegnet "dyr", et tegn som også kan ha en negativ undertone i noen sammenhenger. Tegnet ble faktisk oppfattet som nedsettende, og i 1949 ble det erstattet med 僮, med radikaltegnet for menneske til venstre. Senere er det blitt erstattet med tegnet 壯. Dette er et skrifttegn som betyr fast etter sterk.

Geografi

Ved folketellingen i 2000 kom man til 16.178.811 zhuang. De bodde for det meste i den autonome region Guangxi Zhuan (91,4%); dessforuten finnes de også særlig i provinsene Yunnan (6,5%), Guangdong (1%) og Guizhou. De har forøvrig migrert til en rekke store og små byer over hele landet. 
Det finnes også zhuangfolk i Vietnam. Der er de definert som flere mindre grupper som alle er nasjonalt anerkjente minoriteter: Tay (over 1,4 mill.), nung (over 800 000), san chay (ca. 140 000) og giay (38 000). Ytterligere drøye 6 000 giay bor i Laos.
Sørlig tigerkatt

Beskrivelse

Sørlig tigerkatt skiller seg fra nordlig tigerkatt gjennom å ha mørkere bakgrunnsfarge, større åpne rosetter og litt kortere hale. Den regnes også for å være litt tyngre bygd. Det er imidlertid svært vanskelig å skille disse artene fra hverandre, siden variasjonene i eksteriøret internt i arten kan være like store eller større enn den naturlige variasjonen mellom de to artene.
Den sørlige tigerkatten blir omkring 1,8–3,5 kg tung. Kroppslengden utgjør omkring 38–59 cm og haler måler typisk 20–42 cm. Grunnfargen er normalt mer brunaktig eller gulbrun enn hos nordlig tigerkatt, som er mer blekgul i grunnfargen. Melanisme er kjent hos begge artene.

Utbredelse

Sørlig tigerkatt er trolig endemisk for det sørlige og sørøstlige Brasil, men utbredelsen er ikke endelig bekreftet.
Det er kjent at L. guttulus hybridiserer med L. geoffroyi (nattkatt), noe som vanskeliggjør arbeidene med å avklare utbredelsesområdet. Hybridisering mellom L. guttulus og L. tigrinus er imidlertid ikke kjent.
Calometopus luridus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er utbredt i Malawi.
Who Put the Bomp (In the Bomp, Bomp, Bomp)

«Who Put the Bomp (In the Bomp, Bomp, Bomp)» er en amerikansk slagersang i doo-wop-stil fra 1961 med melodi og tekst av Gerry Goffin og Barry Mann, som ble gjort kjent av Barry Mann.
Mann spilte opprinnelig sangen inn på singlen ABC Paramount 10237. Han ble backet opp av The Halos, som tidligere hadde backet opp Curtis Lee på sangen «Pretty Little Angel Eyes».
I denne sangen synger Mann om den hyppige anvendelsen av tulletekster i doowop-sanger og om hvordan jenta hans ble forelsket i ham etter å ha lyttet på flere slike sanger.
Eksempler på den type sang det blir referert til innbefatter The Marcels' versjon av «Blue Moon» (hvor det synges «bomp bomp ba bomp, ba bomp ba bomp bomp» og «dip-de-dip-de-dip») og The Edsels «Rama-Lama-Ding-Dong», som begge lå på singlelisten tidligere samme år.
«Who Put the Bomp (In the Bomp, Bomp, Bomp» passer inn i kategorien «selvrefererende» sanger. Rocksanger handler om rock (We're gonna rock around the clock), reggaesanger om reggae, rapsanger om rap osv. I denne bestemte sangen blir det aspektet understreket av det faktum at Mann er en låtskriver som synger om låtskrivere.
Den er også en ironisk, lett selvharselerende sang, et kjent fenomen i populærmusikken. Ms «Pop Muzik» er et annet eksempel.

Listeplasserringer

Sangen debuterte på den amerikanske Billboard Hot 100-singlelisten 7. august 1961 og ble der i tolv uker med nummer syv som høyeste plassering. Manns versjon kom ikke på den britiske singlelisten, selv om en coverversjon med The Viscounts nådde en 21.-plass i september 1961 og en versjon med Showaddywaddy kom på en 37.-plass i august 1982.

Norsk versjon

Den norske tittelen er «Borghild». 
I 1980 utgav Vazelina Bilopphøggers sangen på albumet Slitin i knea (Philips 6327 043). Norsk tekst var ved Jan Paulsen.
Skillinge

Skillinge er et tettsted i Simrishamn kommune i Skåne län i Sverige. I 2010 hadde tettstedet 859 innbyggere.
Softball under Asialekene 2010

Softball under Asialekene 2010. Softball var en av sportene under Asialekene 2010 i Guangzhou i Kina. Turneringen ble avviklet 19. til 26. november 2010. Det var i seks damelag som deltok i turneringen. Japan vant finalen med 2-0 over Kina.
Ishockey-VM 2016 (toppdivisjonen)

Tropper

Troppene ved ishockey-VM 2016 skal maksimalt bestå av 22 utespillere (løpere og backer), tre målvakter og en trenerstab på maksimalt åtte personer. Lagene skal sende inn spillertroppene innen turnerings første direktoratsmøte. Lagene kan registrere flere spillere fortløpende inntil maksimalantallet er nådd.

Gruppespill

Spilleplanen ble offentliggjort 15. juli 2015. Alle klokkeslett er gitt i lokal tid UTC+03.00.

Sluttspill

Alle klokkeslett er gitt i lokal tid UTC+03.00.

Trekning

De fire best rangerte lagene i hver gruppe går videre til kvartfinalen. Laget rangert som nummer et i den ene gruppen gruppen spiller mot det fjerde beste laget i den andre gruppen, mens laget rangert som nummer to spiller mot laget rangert som nummer tre (altså 1A mot 4B, 2A mot 3B, 1B mot 4A og 2B mot 3A). De vinnende lagene går videre til semifinalene. Vinneren av 1A-4B spiller mot minneren av 2B-3A, mens vinneren av 1B-4A spiller mot vinneren av 2A-3B.
Klara Ku

Opptreden

Klara debuterte for første gang i en film før karakteren Mikke Mus ble skapt. Filmen het Alice on the Farm, og var en av Alice Comedies-filmene som Walt Disney var med på å skape før har fant opp Mikke Mus.
Klara Ku har stort sett bare opptrådt som en slags bakgrunnsfigur. Hun regnes som Minni Mus' beste venninne, og er kjæreste med Klaus Knegg. I noen tidlige Disney-filmer kan man finne at Langbein er litt forelsket i Klara, og det blir en slags kamp om å "vinne hennes gunst". Hun har ikke vært med i mange tegnefilmer etter de første tegnefilmene hun var med i ble laget. I Amerika har ikke Klara hatt spesielt stor populariet, i motsetning til Langbein, Mikke Mus og Donald Duck! Derimot har Klara blitt veldig populær i Italia, som har henne med i mange Pocket-historier, som det for det meste er italienske tegnere som står for.
Grønn skattepolitikk

Økonomiske insentiver

En skattepolitikk som søker å fremme økologisk bærekraftige aktiviteter kan erstatte eller komplettere lovgivning. Ofte søker en slik politikk å holde det totale skattetrykket konstant ved å redusere andre skatter i tilsvarend omfang.
Miljøavgifter er de avgifter som samfunnet krever til fordel for miljøet. Avgiftene kan legges på for eksempel produkter eller på utslipp av forurensninger.

Indirekte virkninger

Indirekte virkninger (eksternaliteter) er utilsiktede virkninger av en handling. For den som foretar handlingen betyr virkningene lite, og han tar derfor ikke hensyn til dem, men virkningene kan ha stor betydning for samfunnet som helhet. F. eks.: Bruk av privatbil med indirekte virkninger som støy, forurensning og arealbeslag. De indirekte virkningene er en type markedssvikt, med andre ord er markedene ikke perfekte.
Pingxiang (Xingtai)

Pingxiang (kinesisk: 平乡县; pinyin: Píngxiāng Xiàn) er et fylke i Xingtai-prefekturet i provinsen Hebei i Folkerepublikken Kina. Befolkningen er på 270.066 (1999).
På Han-dynastiets tid var det kjent som Julu fylke (钜鹿县), fødested til Zhang Jiao, Zhang Bao og Zhang Liang.
Gronocarus

Utseende

Middelsstore, blanke, rødbrune oldenborrer. Oversiden er fint punktert og fint og spredt hårete.

Utbredelse

Slekten er utbredt i det sørøstlige USA.
Merete Westergaard

Innspillinger

1982: «Rachmaniniv og Prokofiev cellosonater med Gert von Bulow og Merete Westergaard» (1982) 
2002: «Hartmann-klaveret på Fuglsang: Merete Westergaard spiller værker af Hartmann, Gade, Röntgen». Utgiver: St. Heddinge: Helikon (CD)
1979: «Chopin, Beethoven, Schumann: Played on Original Instruments». Diverse utøvere. København: Point (LP)
1974: «Sonate for fløjte og klaver, e-mol, opus 71»; «Introduktion og rondo for fløjte og klaver, opus 98»; «Sonate for fløjte og klaver, g-mol, opus 83:3» av Friederik Kuhlau. Med Franz Lemsser og Merete Westergaard. Utgiver: Phillips 
2006: «Fantasi i c-mol» (1785) av Wolfgang Amadeus Mozart. Pianist: Merete Westergaard. København: Musikhistorisk Museum (CD)
1971: Musikk av C E F Weyse; Friedrich Kuhlau: «Etude for klaver E-dur, op. 60, nr. 1; Etude for klaver e-mol, op. 60, nr. 2» med Merete Westergaard; Poul Birkelund;
København [?]: Philips

Publikasjoner

2001: «Polyrytmik for orkesterstuderende. Bd. 1: Strygere». 
2000: «Musikskolernes undervisning i hørelære, teori, musikhistorie og musikkundskab i relation til DKDM's musiklærerstudieordninger». Merete Westergaard, Hans Abrahamsen, Lars Bisgaard, Bodil Westergaard. 
1998: «Omkring et flygel – Carl Claudius’ Samling no. 73» (Henrik Bøggild og Merete Westergaard). I Mette Müller og Lisbet Torp: «Musikkens tjenere: instrument, forsker, musiker. Musikhistorisk Museums 100 Ars Jubilaeumsskrift: Musikhistorisk Museum and Carl Claudius' Samling»
Finn Arnestad

Verker

Orkesterverkene står sentralt i Arnestads produksjon. Han var en dyktig instrumentator og hans klangbehandling i det sentrale verket «INRI» er blitt karakterisert som nesten brutalt ekspresjonistisk. Verket vakte betydelig oppsikt ved urfremførelsen i 1958. Mest kjent av orkesterverkene er kanskje «Aria Appassionata» fra 1962. Andre verker er «En fiolinkonsert» (1962) og «Suite i gamle danserytmer» (1966), som bygger på Smeden og Bageren for baryton og kammerorkester til tekst av Johan Herman Wessel. Arnestad komponerte også kammermusikk, vokal- og klaververker.
Sæterstad Gård

Sæterstad Gård er en produsent av gårdsmat og rakfisk. De holder til i grenda Varntresk på østsiden av Røssvatn i Hattfjelldal kommune. De er to ganger blitt tildelt «Årets rakfiskfavoritt» i lokalmesterskap.
De er med i prosjektet for tryggere rakfiskproduksjon.
Østlandske skipsassuranseforening

Østlandske Skipsassuranceforening ble opprettet den 22. november 1866. Dette var i en tid da forsikringsvesenet generelt begynte å gjøre seg mer gjeldende, både i forbindelse med forsikring av eiendommer, løsøre og innen skipsfart. For sjøfartsbyen Tønsberg samlet de første selvstendige forsikringsselskapene seg om skipsfartsnæringen. Innenfor denne forsikringsgrenen hadde man lenge måtte ty til utenlandske selskaper.
Det var den veldige veksten i seilskutefarten som ga grobunn for Østlandske Skipsassuranceforening i Tønsberg. Fra starten av hadde man 109 skip inntegnet. Blant stifterne av assuranseforeningen var A.B. Bull, Laurentius Foyn, Svend Foyn, L. Hofgaard og Thorvald I. Røed. Foreningens forsikringssum for egen regning, som i 1868 utgjorde vel 700 000 spesidaler, var i 1880 steget til ca. 6 millioner kroner.
Foreningen nådde sitt høydepunkt i 1884, med en assuransesum på 7 ¼ millioner kroner. Etter det året gikk det nedover med virksomheten. I 1893 lød forsikringssummen på ca. 3 ¼ million kroner. Det ble derfor samme år foreslått å avvikle foreningen. Årsaken til nedgangen var økonomiske tap som følge av mange totalforlis. Forslaget om avvikling skulle finne sted på ekstraordinær generalforsamling den 18. desember 1893. Selve avviklingstidspunktet er ukjent, men ut ifra siste forhandlingsprotokoll, antas dette å være i 1897.
Bueskyting under Panamerikanske leker 1987

Bueskyting under Panamerikanske leker 1987. Bueskyting var med som en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tredje gangen som bueskyting var med i de Panamerikanske leker. Det var individuelle- og lagkonkurranser for både menn og kvinner. USA ble beste nasjon, de vant alle fire gullmedaljene.
NM i friidrett 1919

Norgesmesterskapet i friidrett 1919 ble arrangert på Brann Stadion i Bergen fra 16. til 17. august. 
Arrangør var Norrøna. Kun menn deltok.
Kongepokalvinner ble Helge Løvland. 
Se også NM i mangekamp 1919.